b'\n_START_ARTICLE_\nLKL 2017\xe2\x80\x932018 m. sezonas\n_START_PARAGRAPH_\nLietuvos krep\xc5\xa1inio lygos 2017\xe2\x80\x932018 met\xc5\xb3 sezonas \xe2\x80\x93 25-as lygos sezonas, kuriame var\xc5\xbe\xc4\x97si 10 paj\xc4\x97giausi\xc5\xb3 Lietuvos krep\xc5\xa1inio klub\xc5\xb3. \xc4\x8cempiono titul\xc4\x85 i\xc5\xa1kovojo Kauno \xe2\x80\x9e\xc5\xbdalgiris\xe2\x80\x9c. Tai a\xc5\xa1tuntasis i\xc5\xa1 eil\xc4\x97s Kauno komandos laim\xc4\x97tas LKL \xc4\x8dempionatas.\n_START_SECTION_\nTurnyro formatas\n_START_PARAGRAPH_\nKaip ir praeitame sezone, turnyras vyks 4 rat\xc5\xb3 sistem\xc4\x85, t. y.: komandos tarpusavyje su\xc5\xbeais po ketverias rungtynes, dvi namuose ir dvi i\xc5\xa1vykoje. Reguliariajame sezone kiekviena komanda su\xc5\xbeais i\xc5\xa1 viso 36 rungtynes. \xc4\xae ketvirtfinalio etap\xc4\x85 pateks 8 geriausios komandos, kurios pagal u\xc5\xbeimt\xc4\x85 viet\xc4\x85 reguliariajame sezone bus suporuotos ir su\xc5\xbeais tarpusavyje iki 2 pergali\xc5\xb3 (daugiausia gali prireikti trej\xc5\xb3 rungtyni\xc5\xb3). Pusfinaliai vyks tokiu pa\xc4\x8diu principu kaip ir ketvirtfinalio. _NEWLINE_Finalo rungtyn\xc4\x97s bus \xc5\xbeaid\xc5\xbeiamos tarp dviej\xc5\xb3 pusfinali\xc5\xb3 nugal\xc4\x97toj\xc5\xb3, serija truks iki 4 pergali\xc5\xb3 (t. y. gali prireikti ir 7 rungtyni\xc5\xb3 nugal\xc4\x97tojo i\xc5\xa1ai\xc5\xa1kinimui). Tuo tarpu rungtyni\xc5\xb3 serija d\xc4\x97l 3-osios vietos bus trumpesn\xc4\x97 nei finalo ir vyks iki 3 pergali\xc5\xb3.'